בית חולים איתנים

בית חולים איתנים הוא בית חולים פסיכיאטרי הממוקם בהר איתנים ליד ירושלים. מאז 2005 הוא מהווה חלק מהמרכז הירושלמי לבריאות הנפש. על ההר היה ממוקם עד 1948 הכפר דיר עמר (دير عمرو). בשנת 1942 נוסד במקום בית ספר חקלאי וחווה חקלאית ליתומים ערבים מהמאורעות במרד הערבי הגדול. בית החולים הוקם בשנת 1950 לטיפול בחולי שחפת, עם מחלקות למבוגרים ולילדים, ונחנך ב-1952. בניין מחלקת הילדים נקרא על שם כריסטיאן העשירי, מלך דנמרק. בסוף שנות ה-50 הפך לבית חולים פסיכיאטרי. הוא נמצא כיום בבעלות משרד הבריאות ומסונף למרכז רפואי הדסה באוניברסיטה העברית. בשנת 2005 אוגד איתנים עם בית החולים כפר שאול, למרכז אחד בשם מרכז לבריאות הנפש ירושלים. בשנת 2006 הוגשו כתבי אישום נגד אחדים מעובדי בית החולים, בגין התעללות בחולים אוטיסטים שהיו מאושפזים בבית החולים בשנים 2001–2004. בשנת 2012 הורשעו ארבעה מהנאשמים, ובהם מנהל בית החולים. בערעור לבית המשפט העליון זוכה מנהל בית החולים. ב-15 באוגוסט 2021 במהלך השרפה בהרי ירושלים פונה בית החולים, בעת הפינוי נעדרו שניים מן המאושפזים בו. לאחר חיפושים אותרו למחרת שני הנעדרים במצב טוב. בית החולים מחולק לשני אגפים: "איתנים תחתית" ו"איתנים עילית". ב"איתנים תחתית" ישנן שתי מחלקות: מחלקת ילדים, המיועדת לילדים עד גיל 14. המחלקה מסוגלת לאכלס כ-20 ילדים, בנים ובנות כאחד. המחלקה משלבת בית ספר וטיפול פסיכיאטרי ופסיכולוגי. הצוות מורכב מרופאים, צוות סיעודי ומדריכים. מחלקת מתבגרים, המיועדת למתבגרים עד גיל 20. המחלקה מסוגלת לאכלס כ-20 מתבגרים, בנים ובנות כאחד. נחשבת למחלקה סגורה. המחלקה משלבת טיפולים קבוצתיים ואישיים וכן טיפולים תרופתיים. ב"איתנים עילית", הנמצא כק"מ אחד במעלה ההר, ישנן ארבע מחלקות: א (מחלקת גברים סגורה), מחלקת נשים, מחלקה ב', מחלקה ג' ומחלקת המשך (לטיפול באנשים עם אוטיזם). איתנים עילית מורכבת מצוות רחב, רופאים, מטפלים וצוות סיעודי. מחלקה א' היא מחלקה סגורה אקוטית המיועדת לגברים הזקוקים לשמירה יותר צמודה. לרוב, החולים המתאשפזים נמצאים בה לתקופה קצרה. מחלקת נשים היא מחלקה סגורה המיועדת לטיפול אקוטי בנשים הסובלות ממצבים פסיכיאטריים אקוטים. גם במחלקה זו האשפוז הוא לרוב קצר, בין ימים לשבועות. מחלקה ב' היא מחלקה פתוחה, עבור חולים המסוגלים לצאת מהמחלקה. הם נמצאים שם במהלך היום כל אחד לפי התוכנית שנקבעה עבורו. חלקם אף ישנים בביתם, מחוץ למחלקה, וחוזרים אליה למחרת בבוקר. מחלקה ג' היא מחלקה לחולים כרוניים. מחלקת המשך היא מחלקה המטפלת בעיקר באנשים עם אוטיזם ושאינם יכולים, מפאת חוסר תפקודם להשתלב במסגרות שונות בקהילה. אתר בית החולים איתנים מרדכי חלמיש, הר הקסמים אשר ביהודה, על המשמר, 29 בינואר 1954 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. Walid Khalidi, All that Remains: The Palestinian Villages Occupied and Depopulated by Israel in 1948, Institute for Palestine Studies, 1992, עמ' 284-285, ISBN 978-0-88728-224-9. (באנגלית) כל-מקום, פנקס כיס להכרת הארץ, הוצאת מטכל/אכא, ענף השכלה, אוגוסט 1953. איתנים - בית חולים לחולי ריאה - ייפתח החודש, דבר, 2 באפריל 1952 סגירת בית החולים "איתנים" - סיוע לביה"ח של קופת-חולים, 13 במרץ 1957 יובל יועז, רן רזניק, בכירים בביה"ח "איתנים" יועמדו לדין על שורת התעללויות קשות בחוסים אוטיסטים, באתר הארץ, 20 בפברואר 2006 דן אבן, ארבעה עובדים הורשעו, בהם מנהל בית החולים לשעבר, באתר הארץ, 13 בדצמבר 2012 ע"פ 7704/13 יעקב מרגולין ואחרים נ' מדינת ישראל, ניתן ב־8 בדצמבר 2015 אפרת פורשר, השריפה בהרי ירושלים: אותר הנעדר השני מבית החולים "איתנים", באתר ישראל היום, 16 באוגוסט 2021